Եվ, ամենակարևորը, լավագույն սահմանադրությունը (նախագահական, կիսանախագահական կամ խորհրդարանական) չի կարող ստեղծել համապատասխան պայմաններ ժողովրդավարական արժեքների կյանքի կոչման համար, երբ կեղծվում են ընտրությունները: Ներկայացված փաթեթը չի կարող ապահովել կառավարման խորհրդարանական համակարգ, եթե հանրաքվեն կեղծվի: Գործող Սահմանադրությունը չի ապահովել կիսախորհրդարանական համակարգ քաղաքական մենաշնորհի և ընտրությունների պարբերական կեղծման պատճառով: Հետևաբար, երբ արդեն հանրաքվեն անխուսափելի է, հրամայականը այն ազատ, արդար և թափանցիկ անցկացնելն է: